

**Амангелді ауылының құрамдас бөліктерін қайта атау туралы**

Қостанай облысы Амангелді ауданы Амангелді ауылдық округі әкімінің 2020 жылғы 20 ақпандағы № 2 шешімі. Қостанай облысының Әділет департаментінде 2020 жылғы 21 ақпанда № 8981 болып тіркелді

      "Қазақстан Республикасының әкімшілік-аумақтық құрылысы туралы" 1993 жылғы 8 желтоқсандағы Қазақстан Республикасы Заңының 14-бабы 4) тармақшасына сәйкес, Амангелді ауылы халқының пікірін ескере отырып, Қостанай облысы әкімдігінің жанындағы облыстық ономастика комиссиясының 2019 жылғы 25 желтоқсандағы қорытындысы негізінде Амангелді ауылдық округінің әкімі ШЕШІМ ҚАБЫЛДАДЫ:

      1. Амангелді ауылындағы құрамдас бөліктерді:

      1) Сырбай Мәуленов көшесі Абай Құнанбаев көшесі;

      2) Абай көшесі Сырбай Мәуленов көшесі болып қайта аталсын.

      2. "Амангелді ауданының Амангелді ауылдық округі әкімінің аппараты" мемлекеттік мекемесі Қазақстан Республикасының заңнамасында белгіленген тәртіпте:

      1) осы шешімнің аумақтық әділет органында мемлекеттік тіркелуін;

      2) осы шешімді ресми жарияланғанынан кейін Амангелді ауданы әкімдігінің интернет-ресурсында орналастырылуын қамтамасыз етсін.

      3. Осы шешімнің орындалуын бақылауды өзіме қалдырамын.

      4. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Амангелді ауылдық округінің әкімі* | *Г. Жандильдина* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК